Document ID: 32005D0029

32005D0029
L 015/34
JURNALUL OFÍCIAL AL UNIUNII EUROPENE
DECIZIA COMISIEI
din 17 ianuarie 2005
de modificare a Deciziei 92/452/CEE în ceea ce privește echipele de colectare a embrionilor din Statele Unite ale Americii
[notificată cu numărul C(2005) 32]
(Text cu relevanță pentru SEE)
(2005/29/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 8,
întrucât:
(1)
Decizia 92/452/CEE a Comisiei din 30 iulie 1992 de stabilire a listelor cu echipele de colectare a embrionilor și cu echipele de producere a embrionilor aprobate în țările terțe pentru exportul de embrioni de animale din specia bovină către Comunitate (2) prevede că statele membre pot importa embrioni din țări terțe doar în cazul în care embrionii au fost colectați, prelucrați și depozitați de echipele de colectare a embrionilor enumerate de decizia în cauză.
(2)
Statele Unite ale Americii au solicitat modificarea listei în ceea ce privește informațiile referitoare la această țară.
(3)
Statele Unite ale Americii au prezentat garanții privind respectarea normelor relevante prevăzute de Directiva 89/556/CEE iar echipa de colectare a embrionilor în cauză a fost autorizată oficial pentru exportul către Comunitate de către serviciile veterinare din țara respectivă.
(4)
Prin urmare, Decizia 92/452/CEE ar trebui modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică în conformitate cu anexa la prezenta decizie.
Articolul 2
Prezenta decizie se aplică de la 22 ianuarie 2005.
Articolul 3
Prezenta decizie se adresează statelor membre.
Adoptată la Bruxelles, 17 ianuarie 2005.

Labels: 16
0
3
6
18